ประกาศกระทรวงยุติธรรมประกาศกระทรวงยุติธรรมเรื่อง กำหนดชื่อสารเคมีพื้นที่ควบคุม และหน้าที่ของผู้ทำธุรกรรมภายใต้มาตรการป้องกันการลักลอบนำสารเคมีวัสดุ หรือเครื่องมือบางประเภทไปใช้ผลิตยาเสพติดพ.ศ. ๒๕๕๙ โดยที่เป็นการสมควรกำหนดชื่อสารเคมีกำหนดพื้นที่ควบคุม และกำหนดหน้าที่ของผู้ทำธุรกรรม ภายใต้มาตรการป้องกันการลักลอบนำสารเคมีวัสดุ หรือเครื่องมือบางประเภทไปใช้ผลิตยาเสพติดอาศัยอำนาจตามความในข้อ๒ แห่งคำสั่งหัวหน้าคณะรักษาความสงบแห่งชาติ ที่ ๓๒/๒๕๕๙ ลงวันที่ ๒๑ มิถุนายนพุทธศักราช ๒๕๕๙ เรื่อง มาตรการป้องกันการลักลอบนำสารเคมี วัสดุหรือเครื่องมือบางประเภทไปใช้ผลิตยาเสพติดรัฐมนตรีว่าการกระทรวงยุติธรรมออกประกาศไว้ ดังต่อไปนี้ข้อ๑ ในประกาศนี้สารเคมี หมายความว่าสารเคมีควบคุมตามบัญชีท้ายประกาศนี้ที่เป็นสารเดี่ยวสารเดี่ยว (Substance) หมายความว่าธาตุหรือสารประกอบที่อยู่ในสถานะธรรมชาติ หรือเกิดจากกระบวนการผลิตต่าง ๆ ทั้งนี้รวมถึงสารเติมแต่งที่จำเป็นในการรักษาความเสถียรของสารเดี่ยวหรือสารเจือปนที่เกิดขึ้นในกระบวนการผลิตแต่ไม่รวมถึงตัวทำละลายที่สามารถแยกออกมาจากสารเดี่ยวได้ โดยไม่มีผลต่อความเสถียรของสารเดี่ยวหรือไม่ทำให้เกิดการเปลี่ยนแปลงองค์ประกอบของสารเดี่ยวสารเคมีควบคุมตามประกาศนี้หมายความว่า สารเดี่ยวข้อ๒ ให้สารเคมีที่ระบุชื่อในบัญชีท้ายประกาศนี้เป็นสารเคมีควบคุมตามคำสั่งหัวหน้าคณะรักษาความสงบแห่งชาติ ที่ ๓๒/๒๕๕๙ ลงวันที่๒๑ มิถุนายน พุทธศักราช ๒๕๕๙ เรื่อง มาตรการป้องกันการลักลอบนำสารเคมี วัสดุหรือเครื่องมือบางประเภทไปใช้ผลิตยาเสพติดนี้ ทั้งนี้ให้รวมถึงวัตถุที่เรียกชื่ออย่างอื่นแต่มีสูตรโครงสร้างทางเคมีอย่างเดียวกันกับสารเคมีดังกล่าวข้อ๓ ให้สารเคมีตามข้อ ๒เป็นสารเคมีควบคุมทุกพื้นที่ทั่วราชอาณาจักรข้อ๔ ให้ผู้ทำธุรกรรมซึ่งสารเคมีตามบัญชี ๑ท้ายประกาศนี้ มีหน้าที่ดำเนินการ ดังต่อไปนี้(๑)กรณีผลิต ให้แจ้งข้อมูลเกี่ยวกับชื่อสารเคมี ชื่อทางการค้า (ถ้ามี) ปริมาณที่ผลิตวันที่ผลิต สถานที่ผลิต และสถานที่เก็บรักษา ก่อนการผลิตในแต่ละครั้ง(๒)กรณีนำเข้า ให้แจ้งข้อมูลเกี่ยวกับชื่อสารเคมี ชื่อทางการค้า (ถ้ามี)ปริมาณที่นำเข้า วันที่นำเข้า ด่านศุลกากรที่นำเข้า และสถานที่เก็บรักษาสารเคมีก่อนการนำเข้าในแต่ละครั้ง(๓)กรณีส่งออก ให้แจ้งข้อมูลเกี่ยวกับชื่อสารเคมี ชื่อทางการค้า (ถ้ามี)สถานที่เก็บรักษาสารเคมีก่อนส่งออก ปริมาณที่ส่งออก วันที่ส่งออกชื่อผู้รับปลายทาง ประเทศปลายทาง ด่านศุลกากรที่ส่งออกก่อนการส่งออกในแต่ละครั้ง(๔)กรณีขนย้ายสารเคมีที่มีปริมาณตั้งแต่หนึ่งร้อยกิโลกรัมขึ้นไปให้แจ้งข้อมูลเกี่ยวกับชื่อสารเคมี ชื่อทางการค้า (ถ้ามี) ปริมาณที่ขนย้ายวัตถุประสงค์ในการขนย้าย และสถานที่เก็บรักษาสารเคมีต้นทางและปลายทางก่อนการขนย้ายในแต่ละครั้งข้อ๕ การผลิต นำเข้า ส่งออก หรือขนย้ายแล้วแต่กรณีซึ่งสารเคมีเพื่อใช้ในกิจการของตนเองของหน่วยงานดังต่อไปนี้ได้รับการยกเว้นไม่ต้องดำเนินการตามข้อ ๔(๑)กระทรวง ทบวง กรม ราชการส่วนท้องถิ่น รัฐวิสาหกิจ องค์กรของรัฐ หน่วยงานของรัฐ สภากาชาดไทย(๒)คณะกรรมการกาชาดระหว่างประเทศ(๓)องค์การระหว่างประเทศตามกฎหมายว่าด้วยการคุ้มครองการดำเนินงานของสหประชาชาติและทบวงการชำนัญพิเศษในประเทศไทยข้อ๖ การทำธุรกรรมซึ่งสารเคมีตามบัญชี ๒ท้ายประกาศนี้ให้ผู้ทำธุรกรรมมีหน้าที่ดำเนินการหรือปฏิบัติให้เป็นไปตามที่มีกฎหมาย กฎระเบียบหรือประกาศอื่นซึ่งกำหนดให้ผู้ทำธุรกรรมต้องดำเนินการหรือปฏิบัติในเรื่องนั้นไว้เป็นการเฉพาะทั้งนี้ผู้ทำธุรกรรมไม่ต้องแจ้งข้อมูลการทำธุรกรรมดังกล่าวต่อสำนักงานคณะกรรมการป้องกันและปราบปรามยาเสพติดให้ส่วนราชการที่มีหน้าที่รับผิดชอบการควบคุมการทำธุรกรรมซึ่งสารเคมีตามวรรคหนึ่ง ให้ความร่วมมือและให้ข้อมูลเกี่ยวกับการทำธุรกรรมดังกล่าวแก่สำนักงานคณะกรรมการป้องกันและปราบปรามยาเสพติดทราบด้วยข้อ๗ การแจ้งข้อมูลตามข้อ ๔ ให้ผู้ทำธุรกรรมแจ้งผ่านระบบเครือข่ายอินเตอร์เน็ตทางเว็บไซต์(Web Site)ของสำนักงานคณะกรรมการป้องกันและปราบปรามยาเสพติดก่อนการผลิต นำเข้า ส่งออกหรือขนย้าย แล้วแต่กรณีข้อ ๘ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป[๑] เว้นแต่ความในข้อ๔ ข้อ ๕ ข้อ ๖ และข้อ ๗ให้ใช้บังคับเมื่อพ้นกำหนดหกสิบวันนับแต่วันประกาศในราชกิจจานุเบกษาประกาศ ณ วันที่ ๒๕ตุลาคม พ.ศ. ๒๕๕๙พลเอก ไพบูลย์ คุ้มฉายารัฐมนตรีว่าการกระทรวงยุติธรรม[เอกสารแนบท้าย]๑. บัญชีรายชื่อสารเคมีแนบท้ายประกาศกระทรวงยุติธรรมเรื่อง กำหนดชื่อสารเคมี พื้นที่ควบคุม และหน้าที่ของผู้ทำธุรกรรม ภายใต้มาตรการป้องกันการลักลอบนำสารเคมีวัสดุ หรือเครื่องมือบางประเภทไปใช้ผลิตยาเสพติด พ.ศ. ๒๕๕๙(ดูข้อมูลจากภาพกฎหมาย)ปริยานุช/จัดทำ๒๘ พฤศจิกายน๒๕๕๙ชนิกา/ตรวจ๓๐ พฤศจิกายน๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๒๗๑ ง/หน้า ๗/๒๔ พฤศจิกายน ๒๕๕๙